|  |
| --- |
| **KERETMEGÁLLAPODÁS EGYEDI ÁRFOLYAMOS**  **SPOT ÜGYLETEK LÉTREHOZÁSÁRA**  **(gazdálkodó szervezetek részére)** |

Amely létrejött egyrészről a

|  |  |
| --- | --- |
| **Név** | **Sberbank Magyarország Zrt.** |
| **Székhely** | 1088 Budapest, Rákóczi út 1-3. |
| **Cégbíróság** | Fővárosi Törvényszék Cégbírósága |
| **Cégjegyzékszám** | 01-10-041720 |
| **Adószám** | 10776999-2-44 |
| **Tevékenységi engedélyek számai** | 977/1997/F; 41.061/1998 és 41.061-2/1999 |

mint az egyedi árfolyamos Spot ügyletekre az **Ügyfél**lel szerződést kötő partner (a továbbiakban: **Bank**), másrészről

|  |  |
| --- | --- |
| **Név** |  |
| **Székhely** |  |
| **Levelezési cím** |  |
| **Cégbíróság** |  |
| **Cégjegyzékszám** |  |
| **Adószám** |  |
| **Ügyfélszám** |  |

mint Ügyfél (a továbbiakban: **Ügyfél**) között a mai napon az alábbi feltételek szerint:

**Preambulum**

Az Ügyfél azzal a szándékkal kereste meg a Bankot, hogy a Bankkal Egyedi árfolyamos spot ügyletek kapcsán megállapodásokat (a továbbiakban: **Egyedi kötés**) hozzon létre. Az Ügyfél Egyedi kötései kizárólag az Ügyfél által egyedileg megjelölt, megfelelő devizanemű számlája és a Bank jelen szerződésben devizanemenként megjelölt megfelelő devizanemű számlája közötti átutalás útján valósulnak meg. Az Ügyfél tudomásul veszi, hogy a Bank az Egyedi kötés kapcsán kölcsönt nem folyósít, annak fedezetéről az Ügyfélnek kell gondoskodnia a konverzió tényleges megtörténtéig. Az Ügyfél tudomásul veszi, hogy a megbízás felvétele és a konverzió végrehajtása nem egy időben történik.

Jelen Keretmegállapodás célja az, hogy rögzítse a szerződő felek közötti Megbízások, Egyedi kötésekjogi feltételeit.

**Fogalmak**

**Egyedi árfolyamos spot ügylet**: olyan konverziós ügylet, amikor a Bank és az Ügyfél, az Ügyfél részére a jelen szerződésben meghatározott módon ajánlott és az Ügyfél által elfogadott árfolyamon cserél devizát.

Teljes Összeg: a beérkezett teljes összeg, mely az Egyedi kötés kapcsán kikötött összegnek legfeljebb 2%-al csökkentett része, melynek a megállapodott devizaárfolyamon számított ellenértékének Ügyfél részére történő teljesítésére a Bank köteles.

**Üzletszabályzat:** a Bank Befektetési Szolgáltatási Üzletszabályzata.

**Jognyilatkozatok**

1. Az Ügyfél kijelenti, hogy a Bank Üzletszabályzatát, és Általános Szerződési Feltételeit a rendelkezésére bocsátotta, annak rendelkezéseit megismerte, annak tartalmával, illetve a felek ott rögzített jogaival és kötelezettségeivel tisztában van, tudomással bír arról, hogy az Üzletszabályzat a felek között létrejött Egyedi kötésekben nem rögzített kérdésekben az Egyedi kötés részét képezi és kijelenti, hogy az Üzletszabályzat rendelkezéseit, mint irányadó szabályokat valamennyi Egyedi kötés tekintetében elfogadja.

2. A jelen Keretmegállapodás aláírásával egyidejűleg az Ügyfél kijelenti, hogy az Egyedi kötéssel kapcsolatos ügyfél-tájékoztató anyagok tartalmát, illetve azok kockázatát bemutató dokumentumokat, és azok tartalmát megismerte, így az Egyedi kötések jogi és közgazdasági tartalmával, illetve céljával tisztában van. A Felek megállapodnak, hogy a jelen bekezdésben foglaltakat minden egyes Egyedi kötés megkötésekor automatikusan megismételtnek kell tekinteni, valamint hogy a jelen bekezdéssel szemben az Ügyfélnek van bizonyítási kötelezettsége.

3. Az Ügyfél tudomásul veszi, hogy a jelen szerződés hatálya alá eső **T értéknapos** Egyedi kötéseket az Ügyfél az ajánlott devizaárfolyamok elfogadásával a jelen Keretmegállapodásban (ideértve annak mellékleteit is) rögzített módokon kezdeményezheti (a továbbiakban: Megbízás) banki **munkanapokon** a Befektetési Szolgáltatási Üzletszabályzat 2.sz. mellékletében megadott határidők figyelembe vételével. Ezen időpontok után érkező Megbízásokat a Bank jogosult legkorábban a következő banki munkanapon teljesíteni. A hiányosan, ellentmondóan, egyértelműen nem azonosíthatóan illetve nem érthetően adott Megbízás a Bankot nem kötelezi teljesítésre. A Bank jogosult továbbá a Befektetési Szolgáltatási Üzletszabályzat 2.sz.. mellékletben megadott határidők után érkezett Megbízásokat a következő banki munkanapon végrehajtani vagy azok teljesítését megtagadni. Erre tekintettel az Ügyfél kijelenti, hogy a fenti határidők eltelte után adott rendelkezéseken alapuló konverzióval kapcsolatban felmerülő esetleges következményeket és esetleges veszteségeket ő maga viseli és nem jogosult a Bankkal szemben semmilyen jogcímen igényt érvényesíteni. Az Ügyfél tudomásul veszi, hogy egyidejűleg összesen legfeljebb …………. euró (vagy ennek a Bank által alkalmazott árfolyamon számított, egyéb devizában kifejezett ellenértéke) el nem számolt pozíciója állhat fenn a Banknál. Az Ügyfél vállalja, hogy megbízásait elsődlegesen a jelen Keretmegállapodás 3. sz. mellékletében rögzített E-Trading szolgáltatás útján adja meg.

Az Ügyfél köteles az Egyedi kötésekkel egyidejűleg írásban, a vonatkozó pénzforgalmi szabályoknak megfelelő átutalási megbízást adni a Banknak a Befektetési Szolgáltatási Üzletszabályzat 2. számú mellékletben meghatározott határidőn belül – ide nem értve az E-trading megállapodás alapján a SET rendszerben létrejött Egyedi kötést -, valamint köteles az Egyedi kötés fedezetét az értéknapon a teljesítési bankszámlán elhelyezni. Ezen átutalási megbízás tartalmazza az Egyedi kötés tekintetében a teljesítési bankszámlákat. Amennyiben az Ügyfél nem ad meg a fentiek szerint átutalási megbízást, valamint nem helyezi el a szükséges fedezetet a teljesítési bankszámlán, az az Ügyfél részéről szerződésszegésnek tekinthető, és ebben az esetben a Bank az adott Egyedi kötéstől elállhat. Az Ügyfél köteles a Banknak az elállásból eredő kárát megtéríteni a Befektetési Szolgáltatási Üzletszabályzat vonatkozó rendelkezései szerint.

4**.** A Megbízások, Egyedi kötések pénzügyi és jogi kockázatával kapcsolatban az Ügyfél az alábbiakról nyilatkozik:

4.1. Kijelenti és igazolja, hogy az Egyedi kötésekkel együtt járó kockázatokkal tisztában van. Tudomásul veszi, hogy ezen kockázatok anyagi kihatásai teljes mértékben őt terhelik. Az Ügyfél tudomásul veszi, hogy az Egyedi kötésre vonatkozó Megbízását nem módosíthatja vagy vonhatja vissza.

4.2 Kijelenti továbbá, hogy a veszteség-kockázatot gondos megfontolás tárgyává tette és fizetőképességének megfelelően mérlegelte.

4.3 Tudomásul veszi, hogy az Egyedi kötések során felmerülő esetleges veszteségekért a Bank nem tehető felelőssé, ezen való osztozásra nem kötelezhető, kivéve, ha a Bank az Egyedi kötés teljesítése során a Keretmegállapodásban és az Üzletszabályzatban részletezett kötelezettségeinek megszegésével neki felróható módon okoz kárt az Ügyfélnek.

4.4 A Bank esetleges mulasztásának időbeni feltárásával és a megfelelő intézkedéssel az Ügyfél köteles a kár enyhítése érdekében haladéktalanul fellépni.

4.5 A Bank az Ügyfél részére a jelen szerződés hatálya alatt kötött Egyedi kötésekről annak teljesülését követő egy banki munkanapon belül írásbeli visszaigazolást küld a jelen szerződésben megadott e-mail címre (illetve arra az e-mail címre, amelyet az Ügyfél a Bank felé erre a célra megjelöl). Az Ügyfél köteles a telefonon létrejött Megbízásokat a Bank által fentiek szerint kézbesített visszaigazolás elküldését követő nap 17:00 óráig írásban aláírva a Bank részére eljuttatni, azaz megerősíteni – amely azonban nem érvényességi feltétele az Egyedi kötésnek. Az Ügyfél tudomásul veszi, hogy az egyes Egyedi kötéseknek nem érvényességi vagy hatályba lépési feltétele a jelen pont szerinti visszaigazolás, az a Felek között telefonon, szóban a jelen Szerződés alapján érvényesen létrejön.

**Technikai adatok**

5. A Ügyfél részérőlaz Egyedi kötések megkötésére, illetve azok írásbeli visszaigazolására jogosult személyek nevét, telefonszámát , e-mail címét valamint aláírás-mintáját jelen Keretmegállapodás 1. sz. melléklete tartalmazza.

6. A Bank részéről Egyedi kötések megkötésére a Bank alkalmazottai jogosultak.

7. A felek kijelentik, hogy a nevezett meghatalmazottak, illetve a Bank megjelölt alkalmazottai teljes körű felhatalmazással bírnak Egyedi kötések létrehozatalára, továbbá szavatolják, hogy a fentiekben megjelölt üzletkötőik jognyilatkozatai a felekre nézve kötelező tartalmú szerződéses kötelezettséget keletkeztetnek, ezen jognyilatkozatok érvényességéhez a felek részéről egyéb hozzájárulás, illetve nyilatkozat nem szükséges.

8. Az Ügyfél kijelenti, hogy a nevezett meghatalmazottak személyében bekövetkező valamennyi változásról jelen Keretmegállapodás 1. sz. mellékletének módosítása útján tájékoztatást nyújt a Bank részére. Az új meghatalmazottak személye azon a napon válik mind a két fél részéről elfogadottá, amely napon a vonatkozó módosított 1. sz. mellékletet mindkét fél cégszerűen aláírta. A felek megállapítják, hogy a változás bejelentésének elmulasztásából illetve a változást követően a jelszómódosításból eredő valamennyi kárt az Ügyfél viseli.

9. Az Ügyfél a telefonon keresztül történő ügyletkötéshez szükséges jelszót a 2. sz. mellékletben adja meg.

10. A felek az Egyedi kötések visszaigazolásának módjára az e-mail útján tett adatközlést határozzák meg.

AZ ADATKÖZLÉS TOVÁBBÍTÁSÁHOZ SZÜKSÉGES TECHNIKAI ADATOK:

Bank telefax: (06 1) 328 6557

Bank e-mail cím: TBO-Confirmation@sberbank.hu

Ügyfél e-mail cím: …

**\***

**Biztosítékok**

11. A Felek kijelentik, hogy a Bank csak akkor köteles az Egyedi kötések megkötésére, amennyiben az Ügyfél az Egyedi kötésekhez szükséges Teljes összeget maradéktalanul a Bank rendelkezésére bocsátotta akként, hogy az a Banknak a jelen Keretmegállapodás mellékletében meghatározott megfelelő devizanemű számláján a teljesítési napon 14:00 óráig jóváírásra kerül és annak közlemény rovata tartalmazza a melléklet szerinti azonosítót, valamint az Ügyfélnek nincs a Bank felé semmilyen lejárt tartozása. Az Egyedi kötés teljesítése során az Ügyfél előljárni köteles, azonban a Bank szavatolja, hogy ezzel egyidejűleg a csereügylet teljesítéséhez szükséges devizát határidőre beszerzi. Amennyiben az Ügyfél a Megbízás adását követő második banki munkanap 14:00-ig nem bocsátja a Bank rendelkezésére az Egyedi kötésekhez szükséges Teljes összeget vagy az Ügyfélnek lejárt tartozása áll fenn, a Bank jogosult a már beszerzett devizát átváltva a pozícióját zárni, melyből fakadóan az Egyedi kötés meghiúsulásából a Bank oldalán felmerült károkat, (ideértve az árfolyamveszteséget) az Ügyfél köteles a Bank részére haladéktalanul megtéríteni.

12. Ha a jelen szerződés alapján mindkét félnek ugyanazon a napon ugyanazon devizanemben a másikkal szemben fizetési kötelezettsége áll fenn, a felek nettó elszámolást alkalmazhatnak.

**Záró rendelkezések**

13. A szerződő felek jelen Keretmegállapodást határozatlan időre kötik.

A Keretmegállapodás azonnali hatályú felmondására vonatkozó okokat (rendkívüli felmondás) a felek az alábbiakban rögzítik:

a.) ha az Egyedi kötés alapján fizetésre kötelezett fél az esedékes fizetési kötelezettségének – bármilyen ok következtében – az esedékesség napján nem tesz eleget;

b.)amikor az egyik fél bármely okból nem tesz eleget a másik féllel szemben fennálló, bármely – az Egyedi kötésen kívüli – jogviszonyból keletkezett esedékes tőke, vagy kamatfizetési kötelezettségének.

14. A felek megállapodnak abban, hogy a már létrejött Egyedi kötés lezárásától függetlenül felmondás nélkül megszűnik a jelen Keretmegállapodás, ha

a.) a felek egyike bejelenti a fizetésképtelenségét;

b.) a felek egyike ellen jogerős csőd-, vagy felszámolási eljárást rendelnek el, vagy egyéb, a vagyonát érintő, a fizetésképtelensége miatti végrehajtási eljárást indítanak;

c.) az Ügyfél bármely más szerződéses kötelezettségét megsérti, illetve az Ügyfél bármely más szerződése az Ügyfélnek felróhatóan megszűnt, vagy

d.) az Ügyfél a Banknál fizetési vagy egyéb (ideértve értékpapír-, ügyfél-, letéti, betéti) számla vezetésére vonatkozó szerződést köt, az annak megkötését követő 15. napon.

A Keretmegállapodás fenti módokon történő megszűnése esetén a Bank jogosult a már megkötött Egyedi kötéseket az Üzletszabályzatban meghatározott módon lezárni.

15. Az Ügyfél tudomásul veszi, hogy Egyedi kötésre vonatkozó, a Bankra kötelező Megbízást a jelen Keretmegállapodás és annak mellékleteit képező valamennyi okirat mindkét fél által történő aláírását követő banki munkanapon adhat. Az Ügyfél az aláírás napján is jogosult Ajánlatot, illetve Megbízást adni, Ajánlatkérést benyújtani, ebben az esetben viszont a Bank nem köteles ezeket az Ajánlatokat, Megbízásokat, Ajánlatkérést teljesíteni, azokat indoklási kötelezettség nélkül elutasíthatja.

16. A felek kifejezetten kikötik, hogy a jelen megállapodás bármely módosítása vagy kiegészítése csak írásban érvényes, továbbá szerződő feleknek jogszabály, valamint e szerződésből eredő jogok gyakorlásához, illetve kötelezettségek teljesítéséhez szükséges jognyilatkozatok – eltérő rendelkezés hiányában – írásban érvényesek.

17. Az Ügyfél tudomásul veszi, illetve hozzájárulását adja ahhoz, hogy az Ügyfélre vonatkozó a hitelintézetekről és a pénzügyi vállalkozásokról szóló 2013. évi CCXXXVII. törvény (Hpt.), valamint a befektetési vállalkozásokról és az árutőzsdei szolgáltatókról, valamint az általuk végezhető tevékenységek szabályairól szóló 2007. évi CXXXVIII. törvény (Bszt.) alapján banktitok és értékpapírtitok körébe tartozó adatokat, így különösen a vonatkozó szerződéssel kapcsolatban a Bank számára átadott vagy más módon tudomására jutott, a gazdasági tevékenységét érintő adatokat, személyes adatait, továbbá minden egyéb jelen jogviszonnyal kapcsolatban a Bank tudomására jutott adatot, ezen információk jogszabályban meghatározott védelme mellett, így különösen: az információs önrendelkezési jogról és az információszabadságról szóló 2011. évi CXII. törvény, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679 EU rendelet (GDPR), az üzleti titok védelméről szóló 2018. évi LIV. törvény rendelkezéseinek betartása mellett a Bank

* belső ellenőrzési,
* hitelbírálati
* elemzési, operációs kockázatkezelési és
* az előzőekhez kapcsolódó nyilvántartási céllal

adatkezelés, illetve adatfeldolgozás végzésére közvetve (pl. egy másik társaságon keresztül) vagy közvetlenül átadja:

* a Sberbank Csoporton belüli együttműködés keretében a Sberbank Csoport tagjainak (így különösen a Sberbank Europe AG-nak Ausztriába és a Sberbank of Russia-nak az Oroszországi Föderációba)
* hitel-, kölcsönügylet, befektetési szolgáltatás keretén belül kockázatmegítélés, illetve kötelezettségvállalás céljából a Bank esetleges konzorciális hitelezésben résztvevő partnerei, valamint kockázatviselő partnerei részére
* az Ügyfél által nyújtott biztosítékok vizsgálata céljából a Bankot refinanszírozó társaság, ill. szervezet részére, amellyel szemben a Bank – Ügyféllel szembeni – követelései biztosítékként szolgálnak.

18. A jelen Keretmegállapodásban nem szabályozott kérdésekben az Üzletszabályzat, az Egyedi kötések rendelkezései, valamint a Bank Általános Szerződési Feltételei, továbbá Polgári Törvénykönyvben és az egyéb vonatkozó jogszabályokban foglaltak az irányadók. A jelen Keretmegállapodásban nagybetűvel használt fogalmak – eltérő rendelkezés hiányában – a Bank Befektetési Szolgáltatási Üzletszabályzatában meghatározott jelentéssel bírnak.

19. Az Ügyfél kijelenti, hogy a Bank hivatkozott Üzletszabályzatának és Általános Szerződési Feltételeinek tartalmát megismerte, az ott írtakat tudomásul vette és elfogadta, igazolja továbbá, hogy a Bank előzőekben írt Üzletszabályzatának és Általános Szerződési Feltételeinek egy példányát átvette.

Amennyiben a felek a jelen megállapodást módosítanák és a szerződés aláírását követő időszakban a Bank Üzletszabályzata vagy Általános Szerződési Feltételei módosításra kerülne, a módosított szerződésre a Bank módosított Üzletszabályzatának rendelkezései terjednek ki.

20. Az Ügyfél kijelenti, hogy az Üzletszabályzatban meghatározott szerződéskötési rendet, a kártalanítási szabályokat, továbbá a joglemondást magára nézve, mint kötelező szabályt, kifejezetten elfogadja.

A jelen Keretmegállapodás elválaszthatatlan mellékletét képezi az 1., 2., 3. és 4. sz. melléklet.

***Külföldi Ügyfél, vagy magyar Ügyfél nevében eljáró külföldi személy esetén kitöltendő (egyéb esetben törlendő), DE ILYEN ESETBEN A TOLMÁCS TANÚKÉNT IS ELJÁR, AKI NEM LEHET BANKI MUNKAVÁLLALÓ!***

Ügyfél kijelenti, hogy a jelen Keretmegállapodás szövegét ismeri, magyarul ért, vagy annak szövegét …………… (név) (lakcím: ……………, anyja neve: ……………) tolmácsként fordításban megismertette vele azt neki elmagyarázták, ezért a Keretmegállapodás nyelve ismeretének hiányára a későbbiekben nem hivatkozhat.

Budapest, 201….. hónap nap.

|  |  |  |
| --- | --- | --- |
| **Sberbank Magyarország Zrt.**  **Bank** |  | **Ügyfél neve**  **Ügyfél** |
| Aláírás: |  | Aláírás: |
| Név: … |  | Név: … |
| Beosztás: … |  | Beosztás: … |
|  |  |  |
| Aláírás: |  | Aláírás: |
| Név: … |  | Név: … |
| Beosztás: … |  | Beosztás: … |

**Mellékletek:**

* + - 1. Az Ügyfél részéről Egyedi spot üzletek megkötésére és írásbeli visszaigazolására jogosultak adatai
      2. Ügyfél nyilatkozata a telefonos jelszóra vonatkozóan

3. Teljesítési számlák

1. sz. melléklet - Az Ügyfél részéről Egyedi spot üzletek megkötésére és írásbeli visszaigazolására jogosultak adatai

|  |
| --- |
| **Az Ügyfél részéről EGYEDI SPOT ÜZLETEK MEGKÖTÉSÉRE ÉS ÍRÁSBELI VISSZAIGAZOLÁSÁRA jogosultak adatai** |

1. Az Ügyfél részéről telefonon történő Ajánlat adására, Ajánlatkérésre és üzletkötésre felhatalmazottak névsora:

A Bank azon személyek telefonon, szóban adott Ajánlatait, Ajánlatkéréseit, Megbízásait, illetve nyilatkozatait fogadja el, akik a jelen Keretmegállapodás 2. sz. mellékletében megadott jelszót megadják.

1. Az Ügyfél részéről üzletkötések írásbeli kezdeményezésére és visszaigazolására felhatalmazottak névsora:

|  |  |  |  |
| --- | --- | --- | --- |
|  | **Név / E-mail cím** | **Aláírás** | **Rendelkezési jog** |
| 1. |  |  | Egyedül [ ]  Közösen [ ]  Közös aláírás esetén kivel: |
| 2. |  |  | Egyedül [ ]  Közösen [ ]  Közös aláírás esetén kivel: |
| 3. |  |  | Egyedül [ ]  Közösen [ ]  Közös aláírás esetén kivel: |
| 4. |  |  | Egyedül [ ]  Közösen [ ]  Közös aláírás esetén kivel: |
| 5. |  |  | Egyedül [ ]  Közösen [ ]  Közös aláírás esetén kivel: |

Budapest, 201…. ……….hónap ……..nap.

|  |  |  |
| --- | --- | --- |
| **Sberbank Magyarország Zrt.**  **Bank** |  | **Ügyfél neve**  **Ügyfél** |
| Aláírás: |  | Aláírás: |
| Név: … |  | Név: … |
| Beosztás: … |  | Beosztás: … |
|  |  |  |
| Aláírás: |  | Aláírás: |
| Név: … |  | Név: … |
| Beosztás: … |  | Beosztás: … |

2. sz. melléklet - Ügyfél nyilatkozata a telefonos jelszóra vonatkozóan

|  |
| --- |
| **ÜGYFÉL NYILATKOZATA A TELEFONOS JELSZÓRA VONATKOZÓAN** |

Jelszó útján adott, egyedi árfolyamos **spot ügyletekkel** kapcsolatos telefonos Ajánlatokra, Ajánlatkérésekre, Megbízásokra és számlainformáció lekérdezésére vonatkozóan.

Ügyfél neve: ……………………….……………………………………………….

Ügyfélszáma: ……………………….……………………………………………….

(a továbbiakban: **Ügyfél**) nevében kérjük, hogy az Ügyfél és a Sberbank Magyarország Zrt. (a továbbiakban: **Bank**), mint befektetési szolgáltató között kötött – egyedi árfolyamos spot ügyletekkel kapcsolatos – szerződések alapján a Bank általi intézkedésre, illetve a Bank által az Ügyfél javára szóló szerződések megkötésére adott Ajánlatok, Ajánlatkérések, Megbízások, továbbá a Bank és az Ügyfél között kötött szerződések megkötésére vonatkozó nyilatkozatokat írásban adott Ajánlaton, Ajánlatkérésen, Megbízáson, illetve nyilatkozaton túl telefonon, szóban tett utasításnak illetve nyilatkozatoknak megfelelően is teljesítse a Bank az alábbi feltételek szerint.

1. Az Ügyfél nevében kifejezetten tudomásul vesszük, hogy

* a Bank elfogadja azon személy telefonon, szóban adott Ajánlatait, Ajánlatkéréseit, Megbízásait, illetve nyilatkozatait, aki az alább megadott jelszót megadja;
* az alább megadott jelszó titokban tartása az Ügyfél kötelezettsége és felelőssége; és
* a telefonon, szóban adott Ajánlatok, Ajánlatkérések, Megbízások, illetve nyilatkozatok Bank általi félreértéséből keletkező valamennyi kár viselése az Ügyfelet terheli.

.

A félreértések elkerülése céljából ezennel hozzájárulunk ahhoz, hogy a jelszót megadó személy beazonosíthatósága céljából a Bank Ajánlatomat, Ajánlatkérésemet, Megbízásomat telefonon felvevő munkatársa bármilyen, az Ügyfél adatlapon szereplő adatra az Ajánlat, Ajánlatkérés, Megbízás felvétele előtt rákérdezzen és helytelen válasz, vagy visszaélés gyanújának felmerülése esetén a szerződéskötést, illetve az Ajánlat, Ajánlatkérés nyilvántartásba vételét, a Megbízás teljesítését megtagadja. Telefonon, szóban adott Ajánlatok, Ajánlatkérés, Megbízások, illetve nyilatkozatok esetében az alábbi jelszót kívánjuk használni:

|  |  |
| --- | --- |
| **Jelszó:** | … |

Az Ügyfél tudomásul veszi, hogy helyesen megadott azonosító kódok esetén a Bank a bejelentkező személy személyi azonosságának további vizsgálatára nem köteles, és az Ügyfél azonosító jelszavának megadásával adott szerződési Ajánlatokat, Ajánlatkéréseket, Megbízásokat az Ügyféltől származónak tekinti és akként teljesíti. A Bank nem felel az Ügyfelet, más személyt vagy ezek érdekkörét ért azon kárért, amelyet az Ügyfél azonosító adatainak felhasználásával, vagy az azonosítást követően az adatforgalomba való behatolással illetéktelen személy(ek) okoz(nak).

2. Az Ügyfél kifejezetten tudomásul veszi, hogy telefonon, szóbeli Ajánlatot, Ajánlatkérést, Megbízást csak egyedi árfolyamos spot ügyletekre adhat, pénz átvezetésére / átutalására szóló megbízást vagy képviseleti meghatalmazás igazolását a jövőben is csak írásban fogadja el a Bank.

3. Az Ügyfél kifejezetten tudomásul veszi, hogy a Bank a telefonon, szóban adott utasításokat kizárólag csak azzal a feltétellel köteles teljesíteni, ha az utasítás tárgyát képező ügylethez a Bankkal kötött szerződésekben meghatározott fedezet az ügylet teljesíthetőségéhez a szerződésben meghatározott időben és mennyiségben rendelkezésre áll.

4. Az Ügyfél kifejezetten tudomásul veszi, hogy amennyiben személyesen ad Ajánlatot, Ajánlatkérést, Megbízást a Banknak, akkor a jelen nyilatkozat a Banknak valamennyi egyedi árfolyamos spot ügyletre személyesen adott Ajánlat, Ajánlatkérés, Megbízás az irányadó és a személyesen adott Ajánlatokkal, Ajánlatkérésekkel, Megbízásokkal kapcsolatban, a Bank Általános Üzletszabályzatában foglaltakkal együtt az ilyen szerződések elválaszthatatlan részét képezi.

5. Az Ügyfél tudomásul veszi, hogy a befektetések biztonsága érdekében a Bank csak abban az esetben ad telefonon felvilágosítás, ha az információt kérő személy megadja a fenti 1. pontban meghatározott jelszót.

|  |  |  |
| --- | --- | --- |
| **Sberbank Magyarország Zrt.**  **Bank** |  | **Ügyfél neve**  **Ügyfél** |
| Aláírás: |  | Aláírás: |
| Név: … |  | Név: … |
| Beosztás: … |  | Beosztás: … |
|  |  |  |
| Aláírás: |  | Aláírás: |
| Név: … |  | Név: … |
| Beosztás: … |  | Beosztás: … |

3.sz melléklet – Teljesítési számlák

|  |
| --- |
| **TELJESÍTÉSI SZÁMLÁK** |

I. A Bank azon bankszámlái, melyekre az Ügyfél az Egyedi kötés alapján rá vonatkozó teljesítési összeget devizanemtől függően átutalja.

A Bank BIC kódja:

**MAVOHUHB**

|  |  |  |  |
| --- | --- | --- | --- |
| **Devizanem** | **Számlaszám** | **Levelező bank**  **BIC kódja** | **Levelező bank neve** |
| **EUR** | DE42500700100949594600 | DEUTDEFF | Deutsche Bank AG, Frankfurt |
| **HUF** | HU05 14101018 01020749 01000004 | MANEHUHB | Magyar Nemzeti Bank, Budapest |

II. Az Ügyfél azon bankszámlái, melyekre a Bank az Egyedi kötés alapján rá vonatkozó teljesítési összeget átutalja:

1.)

|  |  |
| --- | --- |
| Devizanem | **EUR** |
| IBAN számlaszám |  |
| Számlatulajdonos pontos neve |  |
| Levelező bank BIC kódja |  |
| Levelező bank neve |  |

2.)

|  |  |
| --- | --- |
| Devizanem | **HUF** |
| IBAN számlaszám |  |
| Számlatulajdonos pontos neve |  |
| Levelező bank BIC kódja |  |
| Levelező bank neve |  |

A Felek megállapodnak, hogy bármelyik fent nevesített bankszámlájuk megváltozása esetén arról írásban, teljes bizonyító erejű magánokirati formában értesítik a másik Felet.

Az Ügyfél köteles az átutalásai esetében az alábbi azonosítót közleményként feltüntetni:

**”spot”**

Budapest, 201... …….hónap ………..nap.

|  |  |
| --- | --- |
|  |  |
|  |  |

|  |  |  |
| --- | --- | --- |
| **Sberbank Magyarország Zrt.**  **Bank** |  | **Ügyfél neve**  **Ügyfél** |
| Aláírás: |  | Aláírás: |
| Név: … |  | Név: … |
| Beosztás: … |  | Beosztás: … |
|  |  |  |
| Aláírás: |  | Aláírás: |
| Név: … |  | Név: … |
| Beosztás: … |  | Beosztás: … |